
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση διενέργειας πρόσχωσης θαλόσσιας έκτασης 
για τη επέκταση χερσαίου χώρου λιμένος Μυκό- 
νου . 

ΑΠΟΦΑΣΕΙΣ 

Συμπλήρωση της X 3525/21.5.91 απόφασης Νομάρχη 
Αχαΐας. 

Τροποποίηση του σχεδίου πόλης στην περιοχή των 
οδών Κωλέτη - Φλωρίνης - Ανώνυμη και Ανώνυμη 
της περιοχής «Μετεωρα» του Δήμου Πολίχνης (Ν. 
Θεσσαλονίκης). 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Ο) 

Έγκριση διενέργειας πρόσχωσης θαλάσσιας έκτασης για 
τη επέκταση χερσαίου χώρου λιμένος Μυκόνου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

, Έχοντας υπόψη: 

1. Τις διατάξεις του άρθρου 9 του α. ν. 2344/1940 (ΦΕΚ 
154 Α) «περί αιγιαλού και παραλίας». 

2. Το 4040/22.11.93 έγγραφό του Δήμου Μυκονίων, με 
το οποίο ζητήθηκε η κατασκευή του έργου «Επέκταση 
χερσαίου χώρου Λιμανιού Μυκόνου». 

3. Την 3619/17.6.86 (ΦΕΚ 553/25.6.86 τ. Δ') από¬ 
φαση της Νομάρχου Κυκλάδων για τον καθορισμό των 
ορίων αιγιαλού και παραλίας στη θέση «ΑΓΙΟΣ ΣΤΕΦΑ¬ 
ΝΟΣ έως ΜΕΓΑΛΗ ΑΜΜΟΣ» νήσου Μυκόνου. 

4. Την 1488/11.8.92 πρόταση εισήγηση της Νομάρχου 
Κυκλάδων προς έκδοση του Προεδρικού Διατάγματος για 
την κατασκευή του έργου. 

5. Τα Φ. 542/336/91/9.12.91 και Φ. 542/485/94/ 
30.6,94 έγγραφα του ΓΕΝ, με τα οποία εκφράζει τη σύμ¬ 
φωνη γνώμη του, για την κατασκευή των αιτουμένων έρ¬ 
γων επέκτασης του χερσαίου χώρου Λιμένος Μυκόνου. 

6. Τα Φ. 919.32300/4/92/Σχ. 74/10.1.92 και Φ. 
919.32425/6/94/Σχ. 729/23.5.94 έγγραφα της Υπηρε¬ 


σίας Φάρων του Πολεμικού Ναυτικού. 

7. Το 60349/10.2.93 έγγραφο της Δ/νσης Περ/κού 
Σχεδιασμού Τμήμα Γεν. Περ/κών θεμάτων του Υπουρ¬ 
γείου ΠΕ.ΧΩ.ΔΕ. 

8. Το οικ. 77432/4729/3.8.92 έγγραφο της Δ/νσης 
Χωροταξίας Τμήμα Συστημάτων Υποδομής και Δικτύων 
της Γεν. Δ/νσης Περιβάλλοντος του Υπουργείου ΠΕ.¬ 
ΧΩ.ΔΕ. 

9. Το Δ4β/6/213/Φ2Θ/Μ/27.8.Θ2 έγγραφο της Δ/νσης 
Λιμενικών Έργων (Δ4) Τμήμα Προγράμματος και Μελετών 
της Γενικής Γραμματείας Δημοσίων Έργων του ΥΠΕ- 
ΧΩΔΕ. 

ΙΟ.ΤοΥ.Γ. 2796/9.9.91 έγγραφο της Δ/νσης Γεωργίας 
της Νομαρχίας Κυκλάδων. 

11 . Το 138/7.2.92 έγγραφο της Εποπτείας Αλιείας της 
Νομαρχίας Κυκλάδων. 

12. Την από 23.2.94 έκθεση πρακτικό της Νομαρχιακής 
Επιτροπής Χωροταξίας και Περιβάλλοντος του Υπουρ¬ 
γείου Γεωργίας. 

13. Το 3117.1/148/91/7.10.91 έγγραφο της Δ/νσης 
Λιμενικής Αστυνομίας του Υπουργείου Εμπορικής Ναυτι¬ 
λίας. 

14. Το 5548/12.7.92 έγγραφο της Εφορείας Εναλίων 
Αρχαιοτήτων του Υπουργείου Πολιτισμού. 

15. Το 503583/10.2.92 έγγραφο του Ελληνικού Οργα¬ 
νισμού Τουρισμού. 

16. Το ΤΥ 2869/91/10.4.92 έγγραφο της Δ/νσης Τε¬ 
χνικών Υπηρεσιών της Νομαρχίας Κυκλάδων. 

17. Το ΤΥ 4154/4.2.92 έγγραφο του Τμήματος Υγιει¬ 
νής της Νομαρχίας Κυκλάδων. 

18. ΤηνΤΥ 2537/20.8.92 απδφαση Νομάρχη έγκρισης 
της μελέτης του έργου «Επέκταση χερσαίου χώρου Λιμέ¬ 
νος Μυκόνου». 

19. Την από 17.3.93 γνωμοδότηση της Επιτροπής Δη¬ 
μοσίων Κτημάτων. 

20. Την 1855/14.10.94 απόφαση της Νομάρχου Κυ¬ 
κλάδων για την απευθείας παραχώρηση απλής χρήσης αι- 
γιαλού και θαλασσίου χώρου για την κατασκευή του έργου. 

21. Την 1 026431/268/0006Α/2.3.94 (ΦΕΚ 154/Β/ 
7.3.94) κοινή απόφαση των Πρωθυπουργού και Υπουργού 
Οικονομικών που αφορά στην ανάθεση αρμοδιοτήτων 
Υπουργού Οικονομικών στους Υφυπουργούς. 

Με πρόταση του Υφυπουργού Οικονομικών, αποφασί¬ 
ζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


Άρθρο μόνο 

Εγκρίνουμε την από το Δημόοιο διενέργεια πρόσχωσης 
θαλόσσιας έκτασης συνολικού εμβαδού είκοσι εννέα χι¬ 
λιάδων τετραγωνικών μέτρων (29.000 τ.μ.) στο λιμάνι 
Μυκόνου περιοχή Σφαγείων, για την εκτέλεση του έργου 
«Επέκταση χερσαίου χώρου Λιμένος Μυκόνου», όπως 
αυτό εικονίζεται στο από Ιανουάριο 1992 τοπογραφικό 
διάγραμμα με κλίμακα 1:1000 του Αρχιτέκτονα Μηχανι¬ 
κού Δημήτρη X. Αυγουστίνου, που θεωρήθηκε στις 7.6.94 
από το Διευθυντή Τεχνικών Υπηρεσιών Νομαρχίας Κυκλά¬ 
δων Δημήτρη Τζουμακίδη, με τα στοιχεία αβγδεζηθικλμ- 
νξοπρΗΖΕΔα. 

Η προαναφερόμενη πρόσχωση να γίνει από το Δήμο 
Μυκονίων, για την κατασκευή του έργου πρός επέκταση 
του χερσαίου χώρου Λιμένος Μυκόνου. 

1. Η εκτέλεση των εργασιών να γίνει βάσει της μελέτης, 
που εγκρίθηκε με την ΤΥ 2537/20.8.92 απόφαση της Δ/ 
νσης Τεχνικών Υπηρεσιών της Νομαρχίας Κυκλάδων, με 
την οποία εγκρίνεται η μελέτη του έργου «Επέκταση χερ¬ 
σαίου χώρου λιμένος Μυκόνου. 

2. Κατά την πρόσχωση και μετά από αυτή να τηρηθούν 
όλοι οι όροι που έχουν τεθεί με τα έγγραφα Φ. 542/336/ 
91/9.12.91 και Φ. 542/485/94/30.6.94 του ΓΕΝ, 
Φ.919.32300/4/92/Σχ. 74/10.1 92καιΦ. 919.32425/6/ 
94/Σχ. 729/23.5.94 της Υπηρεσίας Φάρων του Πολεμι¬ 
κού Ναυτικού, 60349/10.2.93 της Δ/νσης Περ/κού Σχε- 
διασμού Τμήμα Γεν. Περ/κών θεμάτων του Υπουργείου 
ΠΕΧΩΔΕ, οικ. 77432/4729/3.8.92 της Δ/νσης Χωροτα¬ 
ξίας Τμήμα Συστημάτων Υποδομής και Δικτύων της Γεν. 
Δ/νσης Περιβάλλοντος του Υπουργείου ΠΕΧΩΔΕ, Δ4β/6/ 
213/Φ. 29/Μ/27.8.92 της Δ/νσης Λιμενικών Έργων 
Τμήμα Προγράμματος και Μελετών της Γενικής Γραμμα¬ 
τείας Δημοσίων Έργων του ΥΠΕΧΩΔΕ. Υ.Γ. 2796/9.9.91 
της Δ/νσης Γεωργίας Νομαρχίας Κυκλάδων 138/7.2 92 
της Εποπτείας Αλιείας Νομαρχίας Κυκλάδων την από 
23.2.94 έκθεση πρακτικό της Νομαρχιακής Επιτροπής 
Χωροταξίας και Περιβάλλοντος του Υπουργείου Γεωρ¬ 
γίας, 3117.1/148/91/7.10.91 της Δ/νσης Λιμενικής 
Αστυνομίας του Υπουργείου Εμπορικής Ναυτιλίας 5548/ 

12.7.92 της Εφορείας Εναλίων Αρχαιοτήτων του Υπουρ¬ 
γείου Πολιτισμού, 503583/10.2.92 του Ελληνικού Οργα¬ 
νισμού Τουρισμού. ΤΥ 2869/91/10.4.92 της Δ/νσης Τε¬ 
χνικών Υπηρεσιών της Νομαρχίας Κυκλάδων, ΤΥ 4154/ 

4.2.92 του Τμήματος Υγιεινής της Νομαρχίας Κυκλάδων 
και ΤΥ 2537/20.8.92 απόφαση έγκριση της μελέτης του 
έργου από την Νομάρχη Κυκλάδων. 

Κατά την κατασκευή του έργου, τα βυθοκορήματα τυ¬ 
χόν εκσκαφών να απορριφθούν σε βάθη άνω των 50 μέ¬ 
τρων, η ισοβαθής των οποίων διέρχεται 0,5 ναυτικό μίλι 
δυτικά της περιοχής.κατασκευής των έργων. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών προς αποφυγή ενδεχομένων 
ναυτιλιακών κινδύνων. 

Να προβλεφθεί η κατασκευή έργων υποδομής εγκατα- 
στάσεως δικτύου υδρεύσεως πυροσβέσεως, ηλεκτροφω- 
τισμού κλπ. 

Να προβλεφθεί η κατασκευή κεκλιμένου για την εξυπη¬ 
ρέτηση αναγκών των Ενόπλων Δυνάμεων, στη θέση όπου 
κατά την προκαταρκτική μελέτη είχε προβλεφθεί η κατα¬ 
σκευή ράμπας, πρυμνοδετήσεως οχηματαγωγών. Το μή¬ 
κος του χείλους του ανωτέρω κεκλιμένου προκειμένου να 
δύναται να εξυπηρετήσει την άνετη και απρόσκοπτη προ- 


δέτηση δύο Α/Γ ή Ο/Γ ταυτόχρονα θα πρέπει να είναι της 
τάξεως τουλάχιστον των πενήντα (50) μέτρων ενώ το βά¬ 
θος ποδός αυτού της τάξεως των -8,5 μέτρων σύμφωνα 
με τις οδηγίες του ΓΕΝ. 

Σύμφωνα με τις οδηγίες της Υπηρεσίας Φάρων του Πο¬ 
λεμικού Ναυτικού, για την οριστική φωτοσήμανση των έρ¬ 
γων απαιτείται να εγκατασταθούν στις θέσεις «Α» και «Β», 
που σημειώνονται στο συνημμένο στο Φ. 919.32425/6/ 
94/Σχ.729/23.5.94 έγγραφο της Υπηρεσίας αυτής από¬ 
σπασμα οριζοντιογραφίας από ένας σταθερός πράσινος 
και ερυθρός φανός αντίστοιχα. 

Στοιχεία των φανών ως κατωτέρω: 

α. Χαρακτηριστικό Φως σταθερά 

β. Χρώμα φωτός πράσινο στη θέση «Α» και ερυθρό στη 
θέση «Β». 

γ. Φωτοβολία: Τρία (3) ναυτικά μίλια 

δ. Ύφος φανών από την επιφάνεια της θάλασσας: 

Έξι (6) μέτρα. 

ε. Υποδοχές φανών: Αναλάγου κατασκευής, λευκού 
χρώματος με πράσινη και ερυθρή λουρίδα όπως φαίνεται 
στο συνημμένο στο Φ. 919.32425/6/94/Σχ. 729/23.5.94 
έγγραφο της Υπηρεσίας Φάρων ενδεικτικό σχέδιο Νο 
3028. 

στ. θέσεις φανών δεξιά και αριστερά για τον εισερχό¬ 
μενο στον δημιουργούμενο λιμενίσκο. 

Η ηλεκτρική εγκατάσταση και τροφοδότηση των φανών 
να γίνει από ανεξάρτητη γραμμή που να έχει ασφαλειοδια- 
κόπτη και σύμφωνα με τους ισχύοντες κανονισμούς του 
Υπουργείου Βιομηχανίας. 

Οι φανοί να είναι περίβλεπτοι και να λειτουργούν εάν εί¬ 
ναι δυνατόν και με άλλη πηγή ενέργειας για την περίπτωση 
διακοπής του ρεύματος. 

Οι φανοί να λειτουργούν από τη δύση μέχρι την ανατολή 
του ήλιου, με την ευθύνη και δαπάνη του φορέα για ωφέ¬ 
λεια του οποίου εκτελείται το έργο. 

Όλα τα λιμενικά έργα (προβλήπτες κρηπιδώματα κλπ) 
να φωτίζονται άπλετα ώστε το περίγραμμα αυτών να είναι 
ορατό από τα σκάφη, τα οποία εκτελούν χειρισμούς κοντά 
στην περιοχή των έργων. 

Ανεξάρτητα από τα παραπάνω και μέχρι εγκατάστασης 
της οριστικής φωτοσήμανσης και για την αποφυγή ναυτι¬ 
κού ατυχήματος τα έργα να φωτοσημαίνονται προσωρινά, 
σύμφωνα με το άρθρο 21 τουΝ. 1629/51 «Περί Φάρων». 

Η έναρξη της λειτουργίας τόσο της οριστικής όσο και 
της προσωρινής φωτοσήμανσης να γνωστοποιηθεί στην 
Υπηρεσία Φάρων μνημονευομένων των κατωτέρω διαπι- 
στωθέντων στοιχείων για έκδοση αγγελίας στους ναυτιλ- 
λομένους, 

α. Είδος κάθε φανού χρώμα φωτός και χαρακτηρι¬ 
στικό. 

β. Ακριβής θέση κάθε φανού και χάρτης από τον οποίο 
έχει ληφθεί το στίγμα. 

γ. Ακριβές ύψος φανών από την επιφάνεια της θάλασ¬ 
σας. 

δ. Απόσταση από την οποία οι φανοί είναι ορατοί σε 
ναυτικά μίλια. 

ε. Υποδοχές στις οποίες ευρίσκονται τοποθετημένοι οι 
φανοί. 

Μετά το τέλος των εγκαταστάσεων και της βαφής των 
υποδοχών να ενημερωθεί η Υπηρεσία Φάρων και να απο¬ 
σταλούν από δύο (2) φωτογραφίες κάθε φανού, οι οποίες 
να έχουν ληφθεί από την θάλασσα μία από κοντά ώστε να 
διακρίνονται οι λεπτομέρειες κατασκευής όλης της εγκα- 
ταστάσεως και μία από μακριά ώστε να φαίνεται η γύρω 

από κάθε φανό περιοχή. 

Να τηρηθούν οι περιβαλλοντικοί όροι, που αναφέρονται 
στην υπ’ αριθμ. 60349/10.2.93 απόφαση της Δ/νσης 
Περ/κού Σχεδιασμού και συγκεκριμένα·. 

Οι μέγιστες επιτρεπόμενες συγκεντρώσεις ρυπαντικών 
φορτίων, στους αποδέκτες σύμφωνα με τις κείμενες δια¬ 
τάξεις όσον αφορά στα αέρια απόβλητα αναφέρονται στις 
ΠΥΣ 99/10.7.87 (ΦΕΚ 135/Α/28.7.87) και'Π.Υ.Σ. 25/ 
18.3.88 (ΦΕΚ 52/Α/22.3.88). Όσον αφορά στα υγρά 
απόβλητα ισχύουν οι σχετικές Νομαρχιακές Αποφάσεις. 

Όλα τα κτίρια που προβλέπεται να ανεγερθοϋν (Ναυτι¬ 
κός Όμιλος, ταμεία, πρατήριο καυσίμων κ.λ.π.) να κατα¬ 
σκευαστούν διατηρώντας το Μοκονιάτικο χαρακτήρα. Για 
την καλλίτερη προσαρμογή τους στη φυσιογνωμία της πε¬ 
ριοχής τα επιμέρους κτίρια να τύχουν της έγκρισης της 
ΕΠΑΕ. 

Όλα τα λύματα να υποβάλλονται σε βιολογικό καθαρι¬ 
σμό σύμφωνα με την Μελέτη. Δηλαδή να υπάρχουν αυτό¬ 
νομες μονάδες που να στηρίζονται στην αρχή του παραπε- 
ταμένου αερισμού. Επίσης να ληφθεί μέριμνα με τοποθέ¬ 
τηση κάδων απορριμμάτων για τα στερεά απορρίμματα 
που θα προκύπτουν από τους χρήστες του έργου. 

Τα υπάρχοντα σφαγεία θα μετατραπούν σε αναψυκτή- 
ριο ή άλλη χρήση συμβατή με το όλο έργο. 

Με την ολοκλήρωση των λιμενικών εργασιών να υπάρχει 
«κανονισμός λειτουργίας του λιμενίσκου» για τους χρή¬ 
στες στον οποίο θα περιλαμβάνονται θέματα όπως διάθε¬ 
σης λαδιών και πετρελαιοειδών απαγορεύσεις διάθεσης 
νερών πλύσεως με απορρυπαντικά και των διαφόρων λυ¬ 
μάτων καθώς και σχετικά πρόστιμα σε περίπτωση παρά¬ 
βασης. Ο κανονισμός να υπάρχει και σε ξενόγλωσσα φυλ¬ 
λάδια. 

Να κατασκευαστούν παγίδες συγκέντρωσης λαδιών και 
πετρελαιοειδών σε κατάλληλες θέσεις του πρατηρίου για 
πρόληψη τυχόν διαφυγής τους. 

Οι επιχώσεις να γίνονται σταδιακά και χρονικά μετά την 
κατασκευή του κρηπιδώματος ή με εγκιβωτισμό των υλι¬ 
κών για να αποφευχθεί ο διασκορπισμός τους και η αλλοί¬ 
ωση της μορφής και της χλωρίδας και πανίδας του γύρω 
θαλάσσιου χώρου. 

Λόγω έκτασης του έργου των επιχώσεων είναι απαραί¬ 
τητο κατά την διάρκεια της κατασκευής να τοποθετηθούν 
όργανα μέτρησης για την παρακολούθηση των έργων (πιε¬ 
ζόμετρα, ινκλινόμετρα μαρτύρων μέτρησης των καθιζή¬ 
σεων κλπ). 

Οι πιθανές βυθοκορρήσεις υλικών, από τις όποιες εκβα¬ 
θύνσεις, του πυθμένα για την έδραση των κρηπιδωμάτων 
(βυθοκορρήματα) να διασκορπιστούν σε βάθη θάλασσας 
μεγαλύτερα των 50 μέτρων και με τρόπο ώστε η δημιουρ- 
γούμενη πρόσχωση στο βυθό να μη μειώσει το βάθος της 
θάλασσας περισσότερο από τα 3 μέτρα. 

Να γίνει προσπάθεια έτσι ώστε όλες οι εργασίες με με¬ 
γάλη όχληση για τα ανσφερόμενα στο θέμα έργα να πραγ¬ 
ματοποιηθούν εκτός των μηνών Ιουλίου Σεπτεμβρίου 
(τουριστική περίοδος). 

Για την εξασφάλιση της κυκλοφορίας των υδάτων να 
προβλεφθεί η κατασκευή πλακοσκεπών οχετών σε κατάλ¬ 
ληλη διάταξη. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι την 31.12.2002 και με την προϋπόθεση ότι θα 
τηρούνται τα στοιχεία που αναφέρονται στην εγκριθείσα 
Μελέτη Περιβαλλοντικών Επιπτώσεων των έργων. 

Η Μελέτη Περιβαλλοντικών Επιπτώσεων (ΜΠΕ) θα πρέ¬ 


πει σε κάθε έλεγχο να βρίσκεται στο χώρο των Εργων και 
θα επιδεικνύεται σε κάθε αρμόδιο σύμφωνα με την κεί¬ 
μενη νομοθεσία. 

Κατά την φάση κατασκευής του έργου η ανάδοχος εται¬ 
ρεία να λάβει όλα τα μέτρα προστασίας για την αποφυγή 
ρύπανσης του θαλασσίου περιβάλλοντος που θα της υπο¬ 
δείξει η οικεία Λιμενική Αρχή, σύμφωνα με τις οδηγίες του 
Υπουργείου Εμπορικής Ναυτιλίας. 

Να μη δημιουργηθούν ανθυγιεινές καταστάσεις ή 
εστίες και ταυτόχρονα αντιαισθητικές εικόνες σε βάρος 
του περιβάλλοντος κατά τις οδηγίες του Τμήματος Υγιει¬ 
νής της Νομαρχίας Κυκλάδων. 

Πριν την εκτέλεση του έργου να εκδοθεί η προβλεπό- 
μενη από την παρ. 4 του άρθρου 9 του Ν. 1416/1984 
κοινή απόφαση των Υπουργών Εσωτερικών, Περιβάλλο¬ 
ντος Χωροταξίας και Δημοσίων Έργων και Εμπορικής 
Ναυτιλίας. 

Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος της κατασκευής των έργων και 
μετά την εκτέλεσή τους νο ο:*οσταλούν σ' αυτήν σχεδια¬ 
γράμματα κλίμακας 1:500 που να δείχνουν τα έργα που 
έγιναν μαζί με τα γύρω από αυτά βάθη, καθώς και σχεδια¬ 
γράμματα κλίμακας 1:20.000, τα οποία να δείχνουν την 
γεωγραφική θέση των έργων που εκτελέστηκαν. 

Ο χώρος στον οποίο θα εκτελεστούν τα έργα να παρα- 
μείνει κοινόχρηστος και να χρησιμοποιείται ελεύθερα από 
όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλει καμία απο¬ 
ζημίωση. 

Το παραχωρούμενο δικαίωμα πρόσχωσης θαλασσίου 
χώρου, μπορεί να ανακληθεί εκ μέρους του Δημοσίου για 
λόγους Εθνικής ανάγκης, άμυνας και ασφάλειας της χώ¬ 
ρας για λόγους κατασκευής δημοσίων και λιμενικών έργων 
και για λόγους παράβασης των όρων, με τους οποίους χο¬ 
ρηγείται η άδεια. Σ' αυτές τις περιπτώσεις υποχρεούνται 
οι ενδιαφερόμενοι να εγκαταλείψουν τη χρήση και γενικά 
όλο το έργο, μέσα σε τακτή προθεσμία χωρίς καμία αξί¬ 
ωση από το Δημόσιο για αποζημίωση. 

Η Δ/νση Τεχνικών Υπηρεσιών της Νομαρχίας Κυκλάδων 
να παρακολουθεί την κανονική εκτέλεση των έργων, σε 
συνεργασία με την αρμόδια Λιμενική Αρχή και να αναφέρει 
στον Νομάρχη κάθε διαπιστούμενη παράβαση. 

Μετά το τέλος των προσχώσεων θα δημιουργηθεί νέος 
αιγιαλός και παραλία των οποίων τα όρια θα καθοριστούν 
από την αρμόδια Επιτροπή, ο παλαιός αιγιαλός δε ως και 
το γήπεδο που θα δημιουργηθεί από τις προσχώσεις μετά 
τον καθορισμό των νέων οριογραμμών αιγιαλοΰ παραλίας 
και παλαιού αιγιαλού να εμβαδομετρηθεί, να οριοθετηθεί 
και να καταγραφεί από την αρμόδια Κτηματική Υπηρεσία 
ως κτήμα του Δημοσίου του οποίου η πλήρης κυριότητα 
ανήκει στο Δημόσιο. 

Απαγορεύεται η εκτέλεση οποιοσδήποτε άλλου έργου 
στην ίδια περιοχή, χωρίς την έκδοση σχετικής άδειας από 
την αρμόδια Αρχή, 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 15 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΔΗ ΜΗΤΡΙΟΣ ΓΕΟΡΓΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριβ. X 15717 (2) 

Συμπλήρωση της X 3525/21.5.91 απόφασης Νομάρχη 
Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την από 24.4.1985 ΦΕΚ 181Δ/3.5.85 «περϊ τρόπου 
καθορισμού ορίων οικισμών της χώρας μέχρι 2000 κατοί¬ 
κους, κατηγορίας αυτών και καθορισμού όρων και περιορι¬ 
σμών δόμησής τους». 

2. Τα από 14.2.87 Π.Δ. (ΦΕΚ 133 Δ/23.2.87) & 25.4.89 
Π.Δ. (ΦΕΚ 293 Δ/16.5.89) που αφορούν τροποποίηση 
των από 24.4.85 (ΦΕΚ 181 Δ) και από 20.8.85 (ΦΕΚ 414/ 
Δ). 

3. Την αρ. 4/94 απόφαση ΚΣ Ψαθοπύργου. 

4. Την με αρ. X 3525/21.5.91 απόφαση Νομάρχη 
Αχαΐας. 

5. Την με αρ. X 2499/23.5.94 εισήγησή μας προς το 
ΣΧΟΠ Ν. Αχαΐας. 

6. Την με αρ. Π 16/1/9.11.94 γνωμοδότηση του Συμ¬ 
βουλίου Χ.Ο.Π. Ν. Αχαΐας, αποφασίζουμε: 

Συμπληρώνουμε την αρ. X 3525/21.5.91 απόφαση 
μετά την παρ. 5β ως εξής: 

6. Καθορίζουμε ελάχιστο πλάτος δρόμων: 

α) Για την οδό Ζαχολης ορίζεται ελάχιστο πλάτος το 
πλάτος των έξι (6) μέτρων (τμήμα από Αγιας Τριάδος μέχρι 
οδό Φαλήρου). 

β) Για την πάροδο Αγίας Τριάδος Γ (πηγάδι Σακελλαρό- 
πουλου μέχρι το σπίτι Σωτηρόπουλου Ανδρέα που είναι 


ήδη διανοιγμένη αλλά και στη συνέχεια του κοινόχρηστου 
δρομίσκου που καταλήγει στην οδό Φαλήρου (μεταξύ ιδιο¬ 
κτησιών Σακελλαρόπουλου Σωτήρη και κληρονόμων Θεο¬ 
φάνη Λάτσινου) οτον οποίο προβλέπεται η συνέχιση και 
διάνοιξη της εν λόγω οδού ορίζεται ως ελάχιστο πλάτος 
αυτής τα τεσοεράμιση μέτρα (4,5). 

γ) Για την οδό Νάξου και στο σημείο από συμβολή με 
οδό Αγ. Τριάδος και μέχρι το γεφύρι που διέρχεται το ξε- 
ρολάγκαδο Λαμπινούς (γωνία οικοπέδου Καλημέρη Χρή¬ 
στου) το πλάτος της οδού ορίζεται στα πέντε (5) μέτρα, 
για δε το υπόλοιπο τμήμα (από οικία Καλημέρη μέχρι συ- 
ναντήσεως της ΠΕΟ (οικία Παπασπηλιοπούλου) το πλάτος 
ορίζεται σε έξι (6) μέτρα από δε του σημείου αυτού αρχίζει 
ο απαλλοτριωμένος χώρος της ΠΕΟ και μέχρι της εισόδου 
της Κοινότητας ορίζει το πλάτος που έχει προσδιοριστεί 
κατά την απαλλοτρίωση του εν λόγω χώρου (περίπου οκτώ 
(8) μέτρα από το Δημόσιο. 

δ) Γ ια την οδό Αρτέμιδος ορίζεται ως ελάχιστο πλάτος 
αυτής το πλάτος των πέντε (5) μέτρων αλλά μόνο στα ση¬ 
μεία του εν λόγω δρόμου δεν έχει διανοιχθεί σ’ αυτό το 
πλάτος, για δε τα υπόλοιπα σημεία της οδού ως έχει δια¬ 
μορφωθεί και έχει προσδιοριστεί από το υπάρχον τσιμε¬ 
ντένιο οδόστρωμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 8 Φεβρουάριου 1995 

Ο Νομάρχης κ.α.α. 

Ο Δ/ντής Εσωτερικών 
ΣΤΕΦ. ΦΑΡΔΕΛΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΔΠ/ΠΜ/59764/2375(94) (3) 

Τροποποίηση ίου σχεδίου πόλης στην περιοχή των οδών 

Κωλέτη - Φλωρίνης - Ανώνυμη και Ανώνυμη της περιο¬ 
χής «Μετεωρα» του Δήμου Πολίχνης (Ν. Θεσσαλονί¬ 
κης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. της 17.7.23 «περί σχεδίων πό¬ 
λεων και κωμών του Κράτους κ.λπ» και ιδίως τα κεφάλαια 
Α και Β. 

2. Τις διατάξεις του Π.Δ. 183/86 (ΦΕΚ 70Α) όπως επί¬ 
σης και των ΑΝ 314/68 (ΦΕΚ 47Α), ΝΔ 1018/71 (ΦΕΚ 
220Α) και άρθρου 34 (παρ. 3) του Ν. 1577/85 (ΦΕΚ 
210Α). 

3. Τις διατάξεις του Ν. 2218/94 «Ίδρυση Νομαρχιακής 
αυτοδιοίκησης κ'λπ (ΦΕΚ 90Α), όπως τροποποιήθηκαν 
και συμπληρώθηκαν με το Ν. 2240/94 «συμπλήρωση των 
διατάξεων για τη νομαρχιακή αυτοδιοίκηση και άλλες δια¬ 
τάξεις» (ΦΕΚ Α 153). 

4. Τις με αριθμούς 164/94 και 210/94 αποφάσεις του 
Δημοτικού Συμβουλίου Πολίχνης. 

5. Την γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος Ν. Θεσσαλονίκης, όπως διατυ¬ 
πώθηκε με την πράξη του 80/24.1.95 μετά την σχετική 
από 18.1.95 εισήγηση του Τμήματος Πολεοδομικών Με¬ 
λετών της Δ/νσης Πολεοδομίας Θεσσαλονίκης. 

6. Τις διατάξεις του άρθρου 29α του Ν. 1558/85 όπως 
αυτό προστέθηκε με το άρθρο 27 του Ν. 2081/92, (ΦΕΚ 
154Α) και τη διαπίστωση ότι από τις κανονιστικού χαρα¬ 
κτήρα διατάξεις της παροϋσης δεν προκαλείται δαπάνη σε 


βάρος του κρατικού προϋπολογισμού ή του οικείου 
Ο.Τ.Α., αποφασίζουμε: 

1. Εγκρίνεται τροποποίηση του σχεδίου πόλης του συ¬ 
νοικισμού «Μετέωρα» του Δήμου Πολίχνης στην περιοχή 
των οδών Ανώνυμη Κωλέτη * Αχώνυμη - Φλωρίνης με 

α) Διάνοιξη νέας οδού πλάτους 8,0 μ. και επιβολή προ- 
κηπίου πλάτους 2,0 μ. 

β) Επιβολή απότμησης και προκηπίου πλάτους 3,0 μ. 
στη συνάντηση των οδών Φλωρίνης και Ανώνυμη. 

γ) Επιβολή απότμησης στη συνάντηση της νέας οδού 
και της Ανώνυμης οδού. 

δ) Προσαρμογή της ρυμοτομικής γραμμής της δυτικής 
πλευράς του τμήματος της Ανώνυμης οδού μεταξύ των 
οδών Κωλέτη και Φλωρίνης στην αντίστοιχη ρυμοτομική 
γραμμή του τμήματος μεταξύ των οδών Βουλγαροκτόνου 
και Κωλέτη και επιβολή προκηπίου πλάτους 3,0 μ. 

ε) Κατάργηση τμήματος Ανώνυμης οδού μεταξύ των 
οδών Κωλέτη και Φλωρίνης. 

στ) Προσαρμογή των ρυμοτομικής και οικοδομικής 
γραμμής της νότιας πλευράς του ανατολικού τμήματος 
της οδού Κωλέτη στις αντίστοιχες γραμμές της υπόλοιπης 
οδού, όπως όλα τα πιο πάνω εικονίζονται στο διάγραμμα 
κλίμακας 1:500 που θεωρήθηκε από τον προϊστάμενο της 
Δ/νσης Πολεοδομίας και συνοδεύει την παρούσα. 

2. Η παρούσα μαζί με το διάγραμμα που τη συνοδεύει να 
δημοσιευθεί στο Δ' τεύχος της Εφημερίδας της Κυβερνή- 
σεως και η ισχύς της να αρχίσει από τη δημοσίευσή της. 

Θεσσαλονίκη, 17 Φεβρουάριου 1995 

Ο Περιφερειακός Διευθυντής 
ΧΡΗΣΤΟΣ ΓΚΟΣΛΙΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΤΕΤΑΡΤΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ οπό το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΘΗ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


Σολωμού 51 τηλ.: 52.39.762 
τηλ.: 52.48.188 


• Πώληση ΦΕΚ όλων των Τευχών 

•ΒΙΒΛΙΟΘΗΚΗ: Ιολωυούδΐ 'Τ" 

• Για φωτοαντίγραφα παλαιών τευχών στην οδό Σολωμου 51 τηλ 52.48 141 

• Τμήμα πληροφόρησης: Για τα δημο σιεύματα των ΦΕΚ Σολωμου 51 τηλ.. 52.25.713 - 52 . 48 . 04 / 


* Οδηγίες για δημοσιεύματα Ανωνύμων Εταιρειών και ΕΠΕ ίηλ.: 52.48.785 
Πληροφορίες γιο δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος τγκ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 2 5 σελίδες και πάνω η τιμή πώλησης κάθε φύλλου (Βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ Δρχ. 

β) » » » Β' * 

ι Γ-' * 


γ) » » » Γ * 

0} » » » Δ' * 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » 9 » Α.Ε.&Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ, κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 
* » 2.000 

» 500 

» 2.000 

» 1.250 

» 500 

* . 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





